Fundargerð 25. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , miðvikudaginn 3. apríl 2013 kl. 17:00 . Fundinn sátu : Anna Fr. Blöndal formaður , Stefán H. Björgvinsson aðalmaður , Bergþóra Aradóttir 1. varamaður og Jón Hrói Finnsson sveitarstjóri . Fundargerð ritaði : Jón Hrói Finnsson , sveitarstjóri . Árni Ólafsson mætti á fund nefndarinnar sem ráðgjafi í liðum 1 og 2 í fundargerð . 1. 1106007 - Deiliskipulag Eyrarinnar á Svalbarðseyri Áður á dagskrá 22. fundar Skipulagsnefndar þann 14. janúar 2013 . Lagðar fram þrjár tillögur að skipulagsuppdrætti sem unnar hafa verið með hliðsjón af umræðum á 22. fundi og umræðum um mál nr. 1301007 , umsókn Kjarnafæðis ehf. um lóðarstækkun og framkvæmdaleyfi fyrir rampi , á 23. fundi nefndarinnar . Árni Ólafsson mætti á fundinn til að fara yfir fram lagðar tillögur með nefndinni . Nefndinni líst best á tillögu sem merkt er " Deiliskipulag Eyrarinnar , Svalbarðsstrandarhreppur , Tillaga 19. mars 2013 , kostur 3 : Áhersla á bæjarmynd og íbúðarbyggð " . Nefndin telur tillöguna til þess fallna að sameina sjónarmið um að styrkja byggðina , endurheimta þorpsmynd á Eyrinni og skapa svigrúm til athafna og stækkunnar fyrir fyrirtæki á svæðinu . Nefndin leggur þó til að byggingarreitur verði skilgreindur á stækkun lóðar Kjarnafæðis til norðurs og að aðkeyrslur að Sigtúnum , Hörg , Borgarhóli og Sunnuhvoli verði skilgreindar sem einkavegir . 2. 1303007 - Umsókn um stöðuleyfi vegna vinnubúða Áður á dagskrá 24. fundar skipulagsnefndar þann 6. mars 2013 . Í bréfi dagsettu 27. mars 2013 tilkynnir Ólafur Brynjar Halldórsson , fyrir hönd Skipulagsstofnunar , um niðurstöðu stofnunarinnar varðandi ósk Svalbarðsstrandarhrepps um meðmæli skv. 1. tl . bráðabirgðaákvæða Skipulagslaga nr. 123 / 2010 . Niðurstaða Skipulagsstofnunar er að málsmeðferð geti ekki verið skv. 1. tl . bráðabirgðaákvæða Skipulagslaga nr. 123 / 2010 þar sem ekki sé um staka framkvæmd að ræða og að vinna þurfi deiliskipulag vegna umfangs fyrirhugaðra framkvæmda . Að höfðu samráði við framkvæmdaaðila leggur sveitarstjóri til að sótt verði um málsmeðferð samkvæmt áðurnefndu bráðabirgðaákvæði vegna verkstæðisbyggingar á vinnusvæðinu , skv. framlögðum uppdrætti og að vinna við deiliskipulag verði hafin , sbr. lið 3 í fundargerð . Skipulagsnefnd fellst á tillögur sveitarstjóra . 3. 1304001 - Deiliskipulag vinnubúða vegna Vaðlaheiðarganga Í ljósi þess að Skipulagsstofnun hefur hafnað umleitan Svalbarðsstrandarhrepps um meðmæli með útgáfu leyfa fyrir vinnubúðum Ósafls vegna framkvæmda við Vaðlaheiðargöng , sbr. lið 2 í fundargerð , þarf að vinna deiliskipulag fyrir svæðið . Á fundinum voru lögð fram drög að verkefnislýsingu fyrir skipulagsverkefnið sbr. 40. gr . Skipulagslaga nr. 123 / 2010 og grein 5.2.3 í Skipulagsreglugerð . Skipulagsnefnd leggur til að gert verði deiliskipulag fyrir hvort svæði fyrir sig , þar sem viðfangsefnin eru mismunandi . Skipulagsnefnd felur sveitarstjóra að ganga frá verkefnislýsingum og leggja fyrir sveitarstjórn þann 9. apríl 2013 . 4. 1107010 - Þróunaráætlun Kotabyggðar Áður á dagskrá á 24. fundi Skipulagsnefndar þann 6. mars 2013 . Haukur Halldórsson , fulltrúi Veigastaða ehf. hefur lýst andstöðu fyrirtækisins við það ákvæði um eignarhald sameiginlegra svæða utan lóðarmarka sem Skipulagsnefnd samþykkti að bæta við texta greinargerðar á 24. fundi , með fyrirvara um samþykki landeiganda . Auglýsingu deiliskipulagsins hefur því verið frestað þar til niðurstaða liggur fyrir . Staða kynnt . Beðið er tillagna frá landeiganda . 5. 1303021 - Áætlun um endurskoðun aðalskipulags Eyjafjarðarsveitar 2005 - 2025 Í bréfi frá 14. mars 2013 óskar Jónas Vigfússon , sveitarstjóri Eyjafjarðarsveitar , eftir umsögn um meðfylgjandi skipulagslýsingu varðandi endurskoðun Aðalskipuags Eyjafjarðarsveitar 2005 - 2025 . Skipulagnsefnd Svalbarðsstrandarhrepps gerir ekki athugasemdir við skipulagslýsinguna . 6. 1303016 - Stjórnsýslukæra vegna höfnunar á byggingaleyfi fyrir Kotabyggð 44 Í bréfi frá 13. mars 2013 tilkynnir Helena Þráinsdóttir , fyrir hönd Úrskurðarnefndar umhverfis - og auðlindamála um kæru BB bygginga ehf. vegna ákvörðunar byggingarfulltrúa um að hafna umsókn um byggingarleyfi fyrir sumarhúsi á lóð nr. 44 í Kotabyggð . Óskað er eftir sjónarmiðum Svalbarðsstrandarhrepps vegna málsins innan 30 daga frá dagsetningu bréfsins . Lagt fram til kynningar . Fleira ekki gert . Fundi slitið kl. 19:00 .